Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 7/1999. (II. 1.) OM rendelethez
Paragraph Index: 641

1. A képzési cél A szakirányú továbbképzés célja olyan egyetemi vagy főiskolai alapképzésben megszerzett végzettséggel rendelkező szakközgazdászok, valamint szakértők (specialisták) képzése, akik végzettségük, felsőfokú szakképzettségük birtokában, eredményes közgazdászi, mérnöki, agrár-, tanári, jogászi, bölcsészi, orvosi, gyógyszerészi, természettudományos, művészeti és egyéb tevékenységük során szerzett tapasztalataikra támaszkodva, a gazdasági felsőoktatási továbbképzés egyetemi és főiskolai, illetve közgazdaságtudományi és gazdálkodástani szakirányú követelményeit teljesítve, egy-egy szakterület korszerű, elméletileg és módszertanilag megalapozott, részletekbe menő gyakorlatorientált ismeretei megszerzésével és legalább egy idegen nyelv, C típusú középfokú vizsgájával elismert, szakmaspecifikus tudásával, képesek lesznek a megszerzett, munkájukban közvetlenül is hasznosítható tudással alkotó közgazdasági és menedzsment munkát végezni, irányítani, szervezni és motiválni, továbbá az elért eredményeket bemutatni, környezetükkel színvonalasan kommunikálni.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes